
Koje su stvari dozvoljene udovici da čini u iddetu, nakon smrti njenog muža, a koje joj nisu dozvoljene?


* 
* 
* 
* 
* 
* 
* 

 
Koje su stvari dozvoljene udovici da čini u iddetu, nakon smrti njenog muža, a koje joj nisu dozvoljene?

Udovica u iddetu obavezna  je pridržavati se sljedećeg:


1. Da boravi u kući u kojoj je boravila sa mužem u momentu kad je on preselio. Neće izlaziti iz nje, osim radi velike potrebe, npr.: zbog odlaska u bolnicu ako je bolesna ili u prodavnicu zbog kupovine potrepština.


2. Da se kloni oblačenja ukrašene odjeće.


3. Da ne koristi miris, osim kada se očisti od menstruacije. U tom slučaju nema zabrane da se namiriše.


4. Da ne nosi ***[nakit](https://pitajucene.com/search/nakit/questions/ "Pretraži pitanja o nakitu")*** (zlato, srebro i sl.), bez obzira  da li je to narukvica, ogrlica ili nešto drugo.


5. Neće upotrebljavati surmu i kanu.  

Sve navedeno Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zabranio je udovici dok je u iddetu.


Dozvoljeno joj je da se okupa kad god to želi, da upotrijebi sapun prilikom kupanja, da razgovara s kim želi od svoje rodbine, da sjedi sa rodbinom koja joj je mahrem, da im iznese kahvu, hranu i sl. Dozvoljeno joj je raditi u svojoj kući ili svom vrtu (danju i noću). Ovdje se podrazumijevaju svi poslovi (kuhanje, šivanje, čišćenje kuće, pranje veša, poslovi oko stoke i sl.). Dozvoljeno joj je dići nikab, ako nema osobe koja joj ne smije vidjeti lice.


Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***


(Fetve učenjaka dvaju harema, str. 141)


